Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 937/11/3307	Prievidza, 13.8.2013
EEČ : 2-27-114-2013

U Z N E S E N I E

Trestná vec:	obvinená XXXXX 
Zločin:	Neodvedenie dane a poistného podľa § 277 odsek 1, odsek 3 Trestného zákona číslo 300/2005 Zbierky zákonov v znení zákona číslo 33/2011 Zbierky zákonov

Rozhodol: 	prokurátor Okresnej prokuratúry Prievidza
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
     vedené vyšetrovateľom Okresného riaditeľstva policajného zboru v Prievidzi, Odbor kriminálnej polície pod ČVS: ORP-981/OEK-PD-2011 za zločin neodvedenie dane a poistného podľa § 277 ods. 1, ods. 3 Trestného zákona č. 300/2005 Z. z. v znení zákona č. 33/2011 Z. z., ktorého sa mala dopustiť tak, že ako osoba konajúca v mene spoločnosti XXXXX, IČO: XXXXX sídlo: XXXXX, XXXXX, napriek tomu, že mala dostatok peňazí, zadržala a neodviedla splatné poistné zrazené zo mzdy zamestnancov 
-	v zmysle zákona č. 461/2003 Z. z. za obdobia 
o	apríl 2007 v sume 458,20 Eur, splatné dňa 31.05.2007,
o	máj 2007 v sume 478,54 Eur, splatné dňa 02.07.2007,
o	jún 2007 v sume 485,73 Eur, splatné dňa 31.07.2007,
o	november  2007 v sume 338,71 Eur, splatné dňa 31.12.2007,
o	december 2007 v sume 772,39 Eur, splatné dňa 31.01.2008,
o	marec 2008 - december 2008 splatné jednotlivo od 30.04.2008 do 02.02.2009
o	 marec 2009 - apríl 2011 splatné jednotlivo od 30.04.2009 do 31.05.2011,
čím tak za uvedené obdobia nedoviedla XXXXX poistné na sociálne poistenie za zamestnancov v celkovej sume 19.841,77 Eur,

-	v zmysle zákona č. 580/2004 Z. z. za obdobia
o	apríl 2007 - december 2008 splatné jednotlivo od 31.05.2007 do 02.02.2009,
o	 marec 2009 - apríl 2011 splatné jednotlivo od 30.04.2009 do 31.05.2011, 
čím tak za uvedené obdobia nedoviedla XXXXX poistné na verejné zdravotné poistenie za zamestnancov v celkovej sume 9.697,50 Eur,

-	v zmysle zákona č. 580/2004 Z. z. za obdobia
o	 október 2007 - december 2008 splatné jednotlivo od 30.11.2007 do 02.02.2009,
o	 marec 2009 - apríl 2011 splatné jednotlivo od 30.04.2009 do 31.05.2011, 
čím tak za uvedené obdobia nedoviedla XXXXX, poistné na verejné zdravotné poistenie za zamestnancov v celkovej sume 905,51 Eur,

-	v zmysle zákona č. 580/2004 Z. z. za obdobia
o	 marec 2008 v sume 109,- Eur, splatné dňa 30.04.2008,
o	 marec 2009 - september 2009 splatné jednotlivo od 30.04.2009 do 02.11.2009,
o	 december 2009 november 2010 splatné jednotlivo od 01.02.2010 do 31.12.2010, 
čím tak za uvedené obdobia nedoviedla XXXXX, poistné na verejné zdravotné poistenie za zamestnancov v celkovej sume 374,31 Eur,
čím zadržala a neodviedla poistné na sociálne poistenie a poistné na verejné zdravotné poistenie zrazené z miezd zamestnancov za uvedené obdobia v celkovej výške 30.819,09 Eur, 

lebo zanikla trestnosť činu

Odôvodnenie:
     Vyšetrovateľ Okresného riaditeľstva Policajného zboru v Prievidzi, odbor kriminálnej polície na základe trestného oznámenia uznesením ČVS: ORP-981/OEK-PD-2011 zo dňa 09.12.2011 podľa § 199 ods. 1 Trestného priadku začal trestné stíhanie za zločin neodvedenie dane a poistného podľa § 277 ods. 1, ods. 3 Trestného zákona a následne vyšetrovateľ PZ Uznesením ČVS: ORP-981/OEK-PD-2011 zo dňa 26.04.2013 vzniesol XXXXX obvinenie za zločin neodvedenie dane a poistného podľa § 277 ods. 1, ods. 3 Trestného zákona na tom skutkovom základe ako je uvedené vo výrokovej časti tohto uznesenia. 

     Vyšetrovateľ PZ predložil Okresnej prokuratúre XXXXX vyšetrovací spis spolu s návrhom na zastavenie trestného stíhania podľa § 215 ods. 1, písm. h) Trestného poriadku s poukázaním na § 86 písm. e) Trestného zákona.

     Po preskúmaní predloženého spisového materiálu som zistil, že návrh vyšetrovateľ PZ na zastavenie trestného stíhania je dôvodný.     

     Vo veci boli vykonané vyšetrovanie skutku, ktorého podstata spočíva v tom, že osoba konajúca v mene spoločnosti XXXXX IČO: XXXXX, sídlo: XXXXX, XXXXX, sa rozhodla, že za účelom efektívnejšieho vyžitia peňazí použije disponibilné peniaze na nákup materiálu a komponentov potrebných pri svojej činnosti - výrobe. Následne spoločnosti už nezostalo dostatok peňazí na zaplatenie poistného na sociálne poistenie a na verejné zdravotné poistenie za zamestnancov, ktoré týmto zrazila zo mzdy, a toto poistné aj za obdobia podľa stíhaného skutku zadržala a neodviedla určeným príjemcom.  

     Vo veci bol vypracovaný znalecký posudok a jeho doplnok z odboru ekonomika - účtovníctvo, z ktorých záverov vyplynulo, že XXXXX, v rozhodnom období stíhaného skutku bola schopná zaplatiť poistné podľa stíhaného skutku v celom rozsahu okrem obdobia mesiacov december 2010 - marec 2011 kedy bola schopná zaplatiť len čiastočne v sume uvedenej v stíhanom skutku.  

     Obvinená k stíhanému skutku nevypovedala.

     XXXXX obvinenej vypovedala, že v spoločnosti XXXXX, robila účtovníctvo. Na pokyn obvinenej na konci júna 2013 uhradila v celom rozsahu nedoplatky poistnom podľa stíhaného skutku, a to v sumách a obdobiach podľa stíhaného skutku. Takto zaplatila sumy na všetky obdobia podľa stíhaného skutku. 

     Splnomocnenec poškodenej XXXXX vo výpovedi potvrdil, že dňa 28.06.2013 bola zaplatená suma, ktorou zanikli pohľadávky poškodeného podľa stíhaného skutku a XXXXX proti spoločnosti XXXXX, neeviduje nedoplatky na sociálnom poistení za zamestnancov. 

     Splnomocnenec poškodenej XXXXX vypovedal, že za obdobie stíhaného skutku október 2008 - apríl 2011 spoločnosť XXXXX urobila úhradu sumy 6.354,95 Eur v zmysle stíhaného skutku. Za obdobie apríl 2007 - september 2008 bola pohľadávka postúpená na XXXXX a to vo výške 3.342,55 Eur. Za XXXXX vypovedal splnomocnenec, že ku dňu 31.07.2013 bola zo spoločnosti XXXXX na úhradu poistného za vyššie uvedené obdobia, ktoré boli postúpené od XXXXX suma 3.342,55 Eur.

     Poškodená XXXXX písomne potvrdila zaplatenie súm podľa stíhaného skutku spoločnosťou XXXXX dňa 27.06.2013. 

     Poškodená XXXXX, písomne potvrdila zaplatenie súm podľa stíhaného skutku spoločnosťou XXXXX dňa 29.06.2013. 

     Vo veci boli obvinenou predložené aj príjmové pokladničné doklady, poštové peňažné poukazy na účet, preukazujúce podľa nej zaplatenie súm dlžného poistného na sociálne poistenie a na verejné zdravotné poistenie podľa stíhaného skutku. 

     Z uvedeného je teda nepochybné, že sumy dlžného poistného na sociálne poistenie a na verejné zdravotné poistenie podľa stíhaného skutku boli zaplatené v celom rozsahu, v akom bola znalecky zistená schopnosť zaplatiť ich v rozhodnom čase, tzn. v rozsahu, pre ktorý je obvinená stíhaná.  

     Záverečné preštudovanie vyšetrovacieho spisu v zmysle § 208 ods. 1 Trestného poriadku sa ku dňu 13.08.2013 nevykonalo.  

     Podľa § 277 ods. 1 Trestného zákona „Kto v malom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona, alebo kto neoprávnene v malom rozsahu uplatní nárok na vrátenie dane z pridanej hodnoty alebo spotrebnej dane v úmysle zadovážiť sebe alebo inému neoprávnený prospech, potrestá sa odňatím slobody na jeden rok až päť rokov.“

     Podľa § 86 písm. e) Trestného zákona „Trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 alebo nezaplatenia dane podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami,“

     Podľa § 215 ods. 1, písm. h) Trestného poriadku „Prokurátor zastaví trestné stíhanie, ak zanikla trestnosť činu.“

     Zo zabezpečených dôkazov vyplynulo, že stíhaný skutok sa stal, je trestným činom a spáchala ho obvinená, avšak splatné poistné na sociálne poistenie a na verejné zdravotné poistenie boli dodatočne zaplatené pred dňom záverečného preštudovania vyšetrovacieho spisu. 

     Z uvedeného je zrejmé, že nezaplatené poistné, ktoré je predmetom trestného stíhania obvinenej, boli dodatočne v celom rozsahu zaplatené a tým zanikla trestnosť takého trestného činu.   

     Na základe uvedeného je pre rozhodnutie o zastavení trestného stíhania podľa § 215 ods. 1, písm. h) Trestného poriadku dostatočne preukázané, že zanikla trestnosť stíhaného trestného činu. 

     Vzhľadom na vyššie uvedené som rozhodol tak ako je uvedené vo výrokovej časti tohto rozhodnutia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Kováčik, Ing.
prokurátor